AksaraLLM/aksara-bahasa-daerah-v1 huggingface dataset:
Henrik Pontoppidan (24 Juli 1857 – 21 Agustus 1943) inggih punika salah satunggaling penulis realis ingkang sesarengan kaliyan Karl Gjellerup alias Epigonos pikantuk Penghargaan Nobel Babagan Sastra nalika taun 1917 kanggé "penggambaranipun ingkang karinci babagan pagesangan wekdal punika wonten ing Dhènemarken." Novèl-novèl lan carkak-carkak Pontoppidan –wosipun pangarep saperlu kamujuan sosial nanging ing wuri kicalan pangarep saking perwujudanipun—ngrawuhaken gegambaran ingkang jangkep saking nagari lan jamanipun.

Putra salah satunggaling pendeta, Pontoppidan berjuang tumrap lingkunganipun kaliyan sinau babagan teknik wonten ing kutha Kopenhagen nalika taun 1873. Wonten ing taun 1879 piyambakipun mandheg sinau lan dados guru sadangunipun pinten-pinten taun. empalan cariyos ingkang angka pisanipun dipunterbitaken rikala taun 1881, lajeng piyambakipun nyokong dhiri kaliyan nyerat, dumugi ing taun 1900 minangka salah satunggaling wartawan wonten ing sajumlah ariwarta Kopenhagen.

Karya 
Karya Pontoppidan—mliginipun novèl lan carita ckak wonten ing "gaya dingin", tebih, lan epik–merentang sadangunipun sepalih abad lan nyariosaken sapérangan ageng segi pagesangan wonten ing Dhènemarken.

Buku ingkang kapisanan babagan pagesangan désa-kutha. Landsbybilleder (1883; "Gambar Désa"), Fra Hytterne (1887; "Saking Gubuk"), lan Skyer (1890; "Mendhung") dipuncirikaken kaliyan kadukan sosial nanging ugi apresiasi ironis kepuasan dhiri pribadi lan sikap pasif penduduk nagari. Trilogi Det forjættede land, 3 jilid (1891, 1895; Tanah ingkang Dipunjanjikaken), nggambaraken kontroversi keagamaan wonten ing distrik-distrik nagari punika (Dhènemarken). Wonten ing taun 1890-an Pontoppidan nyerat novèl cekak babagan prakawis psikologi, estetika, lan moral—mis, Nattevagt (1894; "Pengawal Dalu"), Den gamle Adam (1895), lan Hojsang (1896; "Lagu Agung"). Sedayanipun kadhérékaken déning utama, novèl Lykke-Per (1898-1904; "Per ingkang Bejo"), ing pundi tokoh utamanipun mirib sanget kaliyan Pontoppidan. Piyambakipun inggih punika putra salah satunggaling pendeta ingkang nglawan swasana puritan wonten ing dalemipun lan pados kabegjan wonten ing kutha krajan minangka salah satunggaling insinyur. Tema buku punika inggih kekiyatan lingkungan, lan kecenderungan nasional dhateng arah lamunan lan kawedén realitaas dipunkecam.

Lingkaran novèl paling ageng ingkang kaping 3 Pontoppidan, De dodes rige, 5 jilid (1912-1916; "Kamaharajan Kematian"), nedahaken boten puasipun saking perkembangan pulitik sabibaripun kamenangan kaum liberal nalika taun 1901 lan kawedén saking kemandulan jaman ingkang énggal. Novèl pait Mands himmerig (1927; "Swarga Manungsa") nggambaraken Dhènemarken ingkang nétral sadangunipun kadadosan Perang DOnya I lan nyerang materialisme ingkang boten kapikiraken. Karya pungkasan ingkang wigat sanget saking Pontoppidan inggih punika 4 jilid memoar ingkang dipunterbitaken antawis taun 1933 lan 1940 lan ingkang medal wonten ing versi kempalan lan cekak ingkang dipunsukani judhul Undervejs til mig selv (1943; "Jalur Dhiriku").

Cathetan suku

Pranala njaba 
 Henrik Pontoppidan 

Lair 1857
Pati 1943
Pamenang Bebungah Nobel babagan sastra
Pontoppidan
Es dogèr ya iku ombènan kang kagawé saka susu kelapa atis. ombènan iki gampang ditemoni ing Bandung, Jawa Barat. Nanging sanajan ès iki khas Bandung, ès dogèr uga bisa ditemoni ing kutha-kutha gedhé ing Indonesia, kaya Jakarta, Malang, lan Surabaya.

Saliyané rasa kang énak, es doger uga énak diombé yèn wayah nembé panas-panase. Ès dogèr uga énak diombe sawisé ulah raga.

Bahan kanggo gawé es doger ya iku susu lan parutan kelap ditambah tape, ketan ireng, alpukat lan liya-liyané.

Sajarah ès dogèr 
Es doger pisanan ana ing Cirebon, es doger mung didol nganggo pikulan. Biyèn jenenge mung es serut, nanging amarga wis nggunakaké  songkro utawa gerobak jenenge maleh dadi es doger, singkaan saka "dorong gerobak".

Jenengé kang maleh saka es serut dadi es doger, ndadèkaké rasané uga maleh. Es Doger saki ditembahik bahan-bahan liyané, malah kelebu woh-wohan. Biyèn, es doger ora nganggo alpukat, kelapa utawa nangka amarga asline es doger mung nganggo tape, ketan ireng sarta pacar cina.

Resep Es Doger

Bahan 
 500 ml santen encer
 pewarna abang sacukupe
 125 gr gula pasir
 degan 1

Jejangkep 
 Susu kenthel manis
 tape ketan ireng
 tape pohong
 merah delima

Cara Nggawé 
 degan dikerok alus, merah delima digodhog banjur disisihake
 santen digodhog karo gula. diudheg terus nganti umup, dientas banjur diudheg manèh nganti rata lan adem.
 leboke ing freezer, nganti arep dadi es banjur diserut lan dimixer, baleni nganti ping loro utawa telu
 rikala mixe sing pungkasan, cmpurake serutan kelapa lan pewarna abang.

Cara nyugatake es doger ya iku bahan jejangkep dilebokake ing gelas saji banjur ditambahi es santan, pungkasan ditambahi susu ing dhuwure.

Cathtetan suku 

Ombèn-ombèn
Panganan
Saint-John Perse (miyos 1887 wonten Pulo Guadeloupe; tilar donya 1975 wonten ing Perancis) inggih punika satunggaling diplomat lan panulis Perancis ingkang pikantuk Penghargaan Nobel babagan Sastra.

Biografi 
Miyos kanthi nama asli Alexis Léger wonten ing pulo Guadeloupe rikala tanggal 31 Mèi 1887. Kulawarganipun pindhah dateng Perancis wonten ing kutha Pau rikala ing taun 1899; Alexis mlebet wonten ing Universitas Bourdeaux lan pikantuk baccalaureat wonten ing taun 1904. Wonten ing kutha Paris kapanggih kaliyan François Jammes lan Paul Claudel, nerbitaken karya ingkang kapisanan, Éloges ((Saint-John Perse)Elogia), dipunserat rikala taun 1911; wonten ing taun candhakipun Perse nerjemahaken Robinson Crusoe (novèl). Piyambakipun njabat minangka sekretaris wonten ing Kedutaan Besar Perancis wonten ing Beijing, Tiongkok rikala taun 1916; wonten ing taun 1924, déning Aristide Briand piyambakipun dipunangkat minangka asistenipun, lajeng nerbitaken karya sastra epik Anabasin kanthi nama Saint-John Perse ingkang kapisanan. Sadangunipun masa perang donya II, piyambakipun tetep wonten ing kedudukanipun minangka sekjen wonten ing Departemen Luar Negeri. Nalika taun 1960 piyambakipun pikantuk Penghargaan Nobel babagan Sastra. Nalika tanggal 20 September 1975 piyambakipun tilar donya wonten ing departemen Var, lan dipunsarékaken wonten ing kutha Giens.

Opera 
 Images à Crusoé (kanthi nama Saintléger Léger, 1909)
 Pour fêter une enfance]] (kanthi nama Saintléger Léger, 1910)
 Éloges [(Saint-John Perse)/Éloges] (kanthi nama Saintléger Léger, 1911)
 Anabase [(Saint-John Perse)/Anabase] (1924)
 Amitié du prince (1924)
 Exil [(Saint-John Perse)/Exil] (1942)
 Pluies [(Saint-John Perse)/Pluies] (1943)
 Poème à l'étrangère (1943)
 Neiges [(Saint-John Perse)/Neiges] (1944)
 Vents [(Saint-John Perse)/Vents] (1946)
 Amers [(Saint-John Perse)/Amers] (1957)
 Chronique [(Saint-John Perse)/Chronique] (1960)
 Poésie (1961)
 Oiseaux [(Saint-John Perse)/Oiseaux] (1963)
 Chant pour un équinoxe (1971)
 Nocturne (1973)
 Sécheresse (1974)

 Bibliografi 
 Œuvre poétique, 2 jilid. Paris 1960.
 Œuvres complètes ("Bibliothèque de la Pléiade"). Paris 1972; dipunsunting malih 1982.
 Alain Bosquet, Saint-John Perse, 1959
 Pierre Guerre, Portrait de Saint-John Perse, 1989
 Joëlle Gardes-Tamine, Saint-John Perse, les rivages de l'exil, 2006
 Arthur Knodel, Saint-John Perse: a study of his poetry, Edimburgi 1966
 Roger Caillois, Poétique de Saint-John Perse, 1972
 Henriette Levillain, Le rituel poétique de Saint-John Perse, 1977
 Colette Camelin, Eclats des contraires: la poétique de Saint-John Perse, 1998
 Colette Camelin, La rhétorique profonde de Saint-John Perse, 2002
 Françoise E. E. Henry, Saint-Léger Léger traducteur de Pindare'', 1986.

Cathetan suku

Pranala njaba 
 Situs Saint-John Perse 
 Peringatan Saint-John Perse olèh Joëlle Gardes-Tamine

Lair 1887
Pati 1975
Penulis Perancis
Pamenang Bebungah Nobel babagan sastra
Tokoh Perancis pemenang Bebungah Nobel
Mikhail Aleksandrovich Sholokhov (basa Ruslan: Михаил Александрович Шолохов) () inggih punika salah satunggaling panulis novèl asal Ruslan. Piyambakipun menangaken Penghargaan Nobel babagan Sastra taun 1965.

Pagesangan lan Karya 
Sholokhov miyos wonten ing kawasan Kamenskaya, Ruslan, wonten ing 'tanah bangsa Kossak'. Bapakipun salah satunggaling pamimpin kelas menengah bawah, nalika punika wong tani, pedagang kéwan, an tukang giling. Ibu Sholokhov asalipun saking Ukraina lan janda satunggaling tiyang Kossak. Ibunipun buta huruf nanging sinau maos lan nyerat kanggé komunikasi kaliyan putranipun. Sholokhov mlebet sekolah wonten ing Kargin, Moskow, Boguchar lan Veshenskaya dumugi taun 1918. Lajeng piyambakipun kagabung wonten ing sisih revolusioner wonten ing Perang Sadhérék Ruslan. Sakmenika piyambakipun taksih umur 13 taun.

Sholokhov wiwit nyerat nalika yuswanipun ngancik angka 17 taun. Buku ingkang kapisanan, Tandha Lair, terbit nalika piyambakipun taksih 19 taun. Nalika taun 1922 Sholokhov pindhah dhateng Moskwa kanggé makarya minangka wartawan, nanging piyambakipun kedah njurung dhiri pribadinipun lumantar makarya manual. Piyambakipun salh satunggaling tiyang buruh pelabuhan, tukang watu, lan akuntan antawis taun 1922-1924, nanging kadang kala piyambakipun ugi ndhérék mendhet pérangan wonten ing "seminari" penulis. Karya ingkang kapisanan dipuncetak wujud artikel satir ingkang sesirah Sawijining Ujian (1922).

Buku lan artikel 
 Donskie Rasskazy, 1925-Kisah Don 
 Lazurevaja Step, 1926 
 Tikhii Don, 4 vol., 1928-1940 (Don ingkang Mendel)
 Podnyataya Tselina, 1932-1960
 Oni Srazhalis Za Rodinu, 1942-Tiyang ingkang Berjuang kanggé Negerinipun
 Nauka Nenavisti, 1942
 Slovo O Rodine, 1951 
 Sudba Cheloveka, 1956-1957 
 Sobranie Sochinenii, 1956-]]1958]]-karya kempalan (8 pérangan) 
 Oni Srazhalis Za Rodinu, 1959 
 Sobranie Sochinenii, 1962-karya kempalan (8 pérangan) 
 Cariyos Awal, 1966 
 Ancasing Satunggal Manungsa, lan cariyos sansésipun, artikel lan sketsa, 1923-1963, 1967 
 Tunangan lan Pahlawan ingkang Lemah-Lembut, 1967 
 Po Veleniju Duši, 1970 
 Sobranie Sochinenii, 1975 (8 pérangan) 
 Rossiya V Serdtse, 1975 
 Slovo o Rodine, 1980 
 Verzamelde werken, 1984 (8 pérangan)
 Sobranie Sochinenii, 1985 (karya kempalan, 8 pérangan) 
 Sholokhov i Stalin, 1994''

Cathetan suku

Pranala njaba 

 artikel nobel-winners.com tentang Michail Sholokhov
 
  Teks Sholokhov On-line 
 Politicians Praise Soviet-Era Writer Mikhail Sholokhov’s Contribution to World Literature
 Sholokhov Moscow State University for Humanities
 Stremya Tihogo Dona: Solzhenitsyn's accusations of plagiarism 
 And Quiet Does not Flow the Don: Statistical Analysis of a Quarrel between Nobel Laureates 

Pamenang Bebungah Nobel babagan sastra
Sastrawan Ruslan pemenang Bebungah Nobel
Lair 1905
Shmuel Yosef Agnon () inggih punika panarima Penghargaan Nobel babagan Sastra nalika taun 1966. Piyambakipun miyos wonten ing Galisia (sapunika Ukraina) nalika taun 1888 minangka Shmuel Yosef HaLevi Czaczkes. Piyambakipun nindakaken imigrasi dhateng Jaffa nalika taun 1908, nanging nelasaken taun 1913 dumugi taun 1924 wonten ing Jerman. Nalika taun 1924 piyambakipun wangsul malih dhateng Yerusalem, papan dunungipun dumugi piyambakipun tilar donya nalika taun 1970. Salah satunggaling novelis kawakan lan panulis cerkak wiwit timur, Agnon pikantuk sajumlah Penghargaan Sastra, kalebet ugi Penghargaan Israèl wonten ing 2 kesempatan.

Agnon inggih punika pengarang buku kanthi basa Ibrani ingkang kathah dipunterjemahaken. Gaya basanipun ingkang unik sampun maringi prabawa panulisan génerasi pengarang Ibrani salajengipun. Sapérangan ageng karyanipun nyobi nangkep malih gesang lan pagesangan lan berbudaya masa rumiyin, nanging cariyosipun boten naté dados tindakan pelestarian prasaja. Cariyos-cariyos Agnon kaliyan prakawis psikologi lan filsafat saking generasinipun.

Karya 
Agnon nerbitaken 24 jilid novèl, novelatina, lan carita cekak. The Collected Works of S.Y. Agnon dipunterbitaken déning Schocken wonten ing 8 jilid antawis taun 1953-1962, dipunéwahi kanthi énggal kanthi 11 karya ingkang medal sasampunipun Agnon tilar donya.

Antawis 85 karya S.Y. Agnon sampun dipunterjemahaken wonten ing salabeting 18 basa.

Basa Ibrani 
 Kanopi Pengantén, Schocken, 1932
 Kisah Sederhana, Schocken, 1935 
 Tamu Wayah Wengi, Schocken, 1939
 Namung Kala wingi, Schocken, 1946 
 Shira, Schocken, 1971
 Ing Toko Tuan Lublin, Schocken, 1974

Wonten ing Terjemahan 
 A Book That Was Lost: And Other Stories. NY: Schocken, 1996.
 A dwelling place of my people: sixteen stories of the Chassidim. Scottish Academic Press, Tanpa taun. 
 A Guest for the Night. Gollancz, tanpa taun.
 A Simple Story. NY: Schocken, 1985. 
 Agnon's Aleph Bet: Poems. PA: Jewish Publications Society, 1998.
 The Bridal Canopy, NY: Schocken, 1980. 
 Days of Awe: A Treasury of Jewish Wisdom for Reflection, Repentance, and Renewal on the High Holy Days. NY: Schocken, 1995.
 In the Heart of the Seas: A Story of a Journey to the Land of Israèl. NY: Schocken, 1986. 
 Present at Sinai: The Giving of the Law: Commentaries Selected by S.Y. Agnon. PA: Jewish Publications Society, 1994.
 Shira. NY: Syracuse University Press, 1996. 
 Twenty-one stories. NY: Schocken, 1970.

Cathetan suku

Pranala njaba 

 Biography of Shmuel Yosef Agnon  (Jewish Agency for Israèl)
 Archive of Midrash Agnon course on 5 short stories from Agnon House and WebYeshiva.org .
 Archive of course on Agnon's novella "Tehilla" broadcast from Agnon House and WebYeshiva.org .
 Shiri Lev Ari: S.Y. Agnon's relatives: The East Jerusalem Nashashibis (Ha'aretz, July 10, 2006)
 Dan Laor: Agnon's biographer describes his long journey home
 Photo
Biography
 Jewish Renaissance Pioneers: Shmuel Yosef Agnon 
 Agnon's Nobel Prize Speech

Lair 1888
Pati 1970
Pamenang Bebungah Nobel babagan sastra
Tokoh Israèl
Yahudi-Ukraina
12 Déwa Olimpus ugi kawéntar kanthi sebatan Dodekatheon (Greek: δωδεκα /dodeka = 12, θεον /theon = déwa) wonten ing mitologi Yunani inggih punika déwa-dèwi utami Yunani ingkang mapan wonten ing pucuking redi Olimpus . Kirang langkung wonten 17 déwa-dèwi ingkang dipunwastani 12 Déwa Olimpus sanajan cacahipun boten langkung sakng kalih welas ing satunggal pratélan.

Déwa-Dèwi Olimpus 
Zeus, Hera, Poseidon, Ares, Hermes, Hefaistos, Afrodit, Athena, Apollo lan Artemis  mesthi kalebet ing pratélan Déwa-Dèwi Olimpus. Kalih saking Hebe, Helios, Hestia, Demeter, Dionisos, Hades, lan Persefone punika dados jangkepan saking sedasa déwa-dèwi wau.

Cariyos jangkepan 
Hestia ngaturaken posisinipun minangka anggota Olimpus dhateng Dionisios supados saged gesang sesarengan kaliyan manungsa (pungkasan Hestia dipunangkat dados ingkang njagi pakunjaran latu wonten ing Olimpus) lajeng Hestia boten purun dipunwastani minangka anggota saking Olimpus. Persefone mapan 6 wulan saben taunipun kaliyan garwanipun, Hades ing donya saandhapipun siti (mitologinipun punika ingkang damel gersang ing mangsa palastra lan mangsa asrep). 6 wulan sanèsipun, Persefone pikantuk kondur ing Olimpus lan mapan kaliyan ibunipun, Demeter. Sanadyan Hades punika kalebet déwa utami Yunani, nanging amargi mapan wonten ing donya saandhapipun siti lajeng gegandhènganipun kaliyan Olimpus boten raket. Wonten ing cariyos sanèsipun, Helios maringaken papanipun kanggé Apollo. Hebe, satunggaling ingkang mbeta cawan anggur kanggé para déwa maringaken posisinipun ing Olimpus kanggé agarwa Herakles ingkang dados déwa Olimpus sasampunipun séda.

Karakteristik déwa 
Saben déwa-dèwi ing mitologi Yunani kasebat paling boten gadhah satunggal unsur ingkang dipunkuwaosi lan dipunjagi. Unsur-unsur kasebat inggih punika:
 Zeus inggih punika pamimpin/raja para déwa, panguwaos Olimpus, déwa iklim, déwa thathit, lan cuaca.
 Hera, èstrinipun Zeus, ratu para déwa, inggih punika dèwi pangreksa bebrayan, pengorbanan, lan kasetyan.
 Poseidon inggih punika déwa sagara, lindhu, lan bapa bangsa turangga.
 Ares inggih punika déwa perang lan "pembantaian".
 Hermes inggih punika déwa ingkang nedahaken margi, ingkang njagi para petuwalang, para pangon, lan panghibur. Hermes punika ugi dados utusanipun déwa Zeus.
 Hefaistos inggih punika déwa geni"latu, tukang kajeng, pandhé wesi, lan pandamel gaman.
 Afrodit inggih punika dèwi katresnan, sèks, lan kaéndahan fisik.
 Athena inggih punika dèwi kawicaksanan, perang, kaéndahan jiwa, seni, lan pendhidhikan.
 Apollo inggih punika déwa srengéngé, cahya, musik, jogèd, usada, lan pangreksa para pemanah.
 Artemis inggih punika dèwi rembulan, pangreksa kéwan, paburon, kasuburan, lan kasucian. Artemis punika kalebet kembaranipun Apollo.
 Demeter inggih punika dèwi sekat, tetaneman, panganan, argraris ,dan pangreksa ingkang sami bebrayan.
 Hestia inggih punika dèwi pangreksa griya, kulawarga, lan perapian .

Cathetan suku

Pranala njawi 
 Daftar 12 Dewa Olimpus
 Ringkasan déwa utama Pantheon

Déwa Olimpus
Déwa-Dèwi Yunani
Mitologi Yunani
Artikel mawa basa krama
Wonten ing mitologi Yunani, Admetos (, Admetos, "alasan", "boten saged kajinakaken") punika raja Ferai ing Thessaly. Admetos nggantosaken bapakipun, Feres. Admetos punika satunggaling Argonaut, Admetos ugi ndhèrèk mburu Babi Kalidon.

Wonten ing mitologi 

Admetos punika kondhang awit saking saénipun lan adilipun. Nalika Apollo kaukum setunggali taun kedah ngabdi minangka manungsa amargi sampun matèni Delfin, Apollo mapan wonten ing dalemipun Admetos lan dados gembalanipun. Minangka balesanipun, Apollo ndamel sadaya sapinipun Admetos nglairaken anak kembar nalika dipungembala déning Apollo .

Apollo ugi paring pambiyantu dhateng Admetos kanggé nikahi Alkestis, putri Pelias, raja Iolkus. Alketis dipunremeni déning kathah tiyang jaler saéngga Peliasa damel tugas ingkang mustahil kanggé para tiyang jaler ingkang tresna marang Alketis inggih punika kedah nitih kreta ingkang dipuntarik déning babi wana lan singa. Kanthi pambiyantu saking Apollo, Admetos kasil nglampahi lan ndadosaken Alketis garwanipun 

Nalika dinten pawiwahanipun, Admetos nampik paring sesembahan kanggé Artemis saéngga sang dewi ngisi kamar pengantin kaliyan ula. Apollo paring pambiyantu malih kanggé Admetos. Apollo ugi paring wewarah Admetoss kanggé paring sesembahan kanggé Artemis supados dewi ngicalaken ula-ulanipun.

Pitulungan Apollo ingkang paling ageng dhateng Admetos punika nalika Apollo mbujuk para Dewi takdir supados munduraken sédanipun Admetos. Apollo damel para Dewi Takdir mabok dumugi sarujuk nanging kedah wonten tiyang ingkang purun nggantos sédanipun Admetos. Wiwitanipun tiyang sepuh Admetos ingkang purun séda nggantos Admetos nanging nalika dumugi dinten ingkang sampun katemtokaken tiyang sepuh mau boten purun séda. Lajeng Alketis garwanipun Admetos ingkang samekta séda kanggé garwanipun .

Sasampunipun Alketis séda, Admetos nembé sadar bilih gesangipun wonten ing donya boten tentrem tanpa garwanipun lan gadhah kekajengan supados Alketis kondur gesang malih. Kala punika Herakles ingkang nembé nglampahi tugas nyekel Turangga Betina Diomedes, ngaso wonten ing dalemipun Admetos lan dipuntampi kanthi saé déning Admetos. Kangge paring piwales marang kabecikanipun Admetos, Herakles mlebet makam Alketis lajeng tarung kaliyan Thanatos (déwa kematian). Herakles menang saéngga Thanatos purung ngonduraken roh Alketis dhateng donyanipun manungsa. Putranipun Admetos ingkang paling kondhang punika Eumelos ingkang mimpin wadyabala Firae nalika Perang Troya. Kajawi punika Admetos ugi gadhah putri anama Perimele.

Cathetan suku

Pranala njawi 
 Admetos di Greek Mythology Index 

Raja ing mitologi Yunani
Ares (Yunani \bkuna\b: Ἄρης [árɛːs], Yunani modern: Άρης [ˈaris]) punika déwa perang wonten ing mitologi Yunani. Ares punika putra saking Zeus lan Hera lan kalebet ing 12 Déwa Olimpus. Kalih pengawal mliginipun inggih punika Fobos lan Deimos. Ares punika déwa ingkang "haus darah" lan dados gambaran rajapejah. Ares gadhah kuwaos awit pirantos perang, panyerangan lan pertahanan kitha, njarah, sarta kuwantunanipun. Peksi hering lan anjing punika kéwan ingkang keramat kanggé Ares. Wonten ing Iliad, Ares medal kanthi diubengi manéka panjelmaan saking ngerinipun perang, nanging wonten ing Odyssey karakter Ares langkung "lunak". Ares ugi wonten gegayutanipun kaliyan pambangunan kutha Thebes. Ing mitologi Romawi Ares kawentar kanthi nama déwa Mars. Nama Mars punika dados salah satunggaling nama planit ingkang celak kaliyan bumi lan gadhah 2 satelit ingkang dipunparingi nama adhehshasar nama pengawalipun, Phobos lan Deimos. Nama wulan Maret punika kalebet persembahan kanggé Ares.

Asal usul 

Ares punika Déwa Olimpus ingkang wigati wonten ing tradisi \bkuna\b kados ingkang dipucariyosaken ing Iliad. Ing masa \bkuna\b, nama Ares ugi kaginakaken kanggé aspek perang saking déwa-déwa sanèsipun kados ta Zeus Aerios, Athena Areia, ugi  Aphrodite Areia. Nalika Mikene, wonten prasasti ingkang nedahaken babagan Enyalios, jejuluk kanggé Ares.

Ètimologi 
Asal namanipun wonten gegayutanipun kaliyan Basa Yunani ἀρή (are), pangembangan aking ἀρά (ara), "kutukan, kehancuran". Lajeng nama Mars saged ugi wonten gegayutanipun kaliyan tembung Yunani μάρναμαι (marnamai), "bertarung, bertempur"utawi kaliyan Basa Hindi utawi Punjab maarna (membunuh).

Karakteristik 
Ing mitologi Yunani, wonten déwa ingkang dados lambang manéka aspek perang, kados Athena minangka lambang saking kawicaksanan lan strategi perang, ugi nglindungi manungsa nalika masa perang. Déné Ares punika dados simbol horor nalika perang saéngga Ares lan Athena punika dados mungsuh. sedhèrèkipun Ares, Ares, dados pamicu perang, Zeus ingkang paring wewarah lampahing perang, nanging Ares remen perang kanggé senengipun piyambak. Sipatipun Ares ingkang ala saéngga kathah ingkang boten remen kaliyan Ares.

Ing antawisipun para déwa, Ares punika ingkang paling boten dipunpitadosi. Wonten ing Iliad kaaturaken "Kau ya iku déwa Olimpus yang paling membenciku," Zeus ugi ngendika dhateng Ares, "Perselisihan, perang, dan pembantaian ya iku hal yang kau sukai.

Minangka déwa perang, Ares asring kalah nalika tarung. Athena sampun bola bali ngalahaken Ares. Herakles lan Diomedes ugi naté damel laraning awakipun Ares. Kajawi punika Ares ugi naté kalah kaliyan ALoadai inggih punika satunggal pasang raksesa.

Cathetan suku

Ugi pirsani 
 Tyr
 Ker
 Alala
 Mars
 12 Déwa Olimpus

Pranala njawi 

 Theoi Project, Ares Informasi mengenai Ares dari literatur klasik.
 Greek Mythology Link, Ares Ikhtisar kisah Ares dalam mitologi
 Ares di Myths Encyclopedia
 Ares di God, Heroes, and Myths
 Fakta-fakta tentang Ares

Mitologi Yunani
Déwa Olimpus
Déwa personifikasi
Déwa-Dewi Yunani
Déwa perang
Park Jae-sang (; ), Misuwur minangka nama panggungipun PSY (, ;  ),inggih punika penyanyi, panulis lagu, rapper, penari, ugi prodhuser rekaman kanthi asal saking nagara Koréa Kidul. Panjenenganipun misuwur minangka video lucu ugi partunjukan panggung, ingkang katang wonten télévisi ing program, kados The Ellen DeGeneres Show, Extra, Good Sunday: X-Man, The Golden Fishery, The Today Show, lan Saturday Night Live. Video musikipun "Gangnam Style" inggih punika video K-pop minangka ingkang kathah piyambak dipreksani kanthi piranti  YouTube, ugi video kang ingkang kathah piyambak dipunremeni sajeroning kalayak masarakat sapanjuru donya. Dirilis padha 15 Juli 2012, popularitasnya terus tumbuh pesat dengan adanya video ini setelah lebih dari 413 juta ditonton, dan lebih dari 3,7 juta "disukai".

Réferènsi 

Lair 1977
Wong urip
Penyanyi Koréa Kidul
Harry Edmund Martinson (6 Mèi 1904 – 11 Fèbruari 1978) inggih punika salah satunggaling pengarang lan penyair. Nalika taun 1949 piyambakipun kapilih dhateng Akademi Swèdhen. Harry dipunanugrahi Penghargaan Nobel babagan Sastra sesarengan kaliyan kancanipun, Eyvind Johnson nalika taun 1974. Pilihan kanggé Eyvind Johnson lan Harry Martinson medalaken kontroversi amargi kekalihipun minangka panelis Nobel. Kekalihipun lan Harry Graham Greene, Saul Bellow lan Vladimir Vladimirovich Nabokov inggih punika calon ingkang dados nominasi wonten ing taun punika.

Pagesangan 
Martinson miyos wonten ing Jämshög, wonten ing laladan Blekinge, Swèdhen barat daya. Nalika taksih timur piyambakipun kelangan tiyang sepuhipun, ingkang sabibaripun punika, Harry dumunung wonten ing padesan Swèdhen minangka anak pungut (Kommunalbarn). Wonten ing umur 16 taun, Martinson tindak, lan nitih kapal ing pundi wonten ing taun-taun salajengipun piyambakipun nglilingi donya, ngunjungi nagari kados Brazil lan India.

Sawetawis taun candhakipun, prakawis paru-paru maksa Harry "mendarat" wonten ing Swèdhen. Taun-taun candhakipun dipuntelasaken nglilingi Swèdhen tanpa pedamelan ingkang tetep, nalika punika gesang minangka pangembara ing margi-margi désa. Wonten ing kutha Malmö, piyambakipun dipuntangkep kanthi tudhuhan gelandangan, wonten ing yuswa 21 taun.

Nalika taun 1929, piyambakipun miwiti debut minangka penyair. Sesarengan kaliyan Artur Lundkvist, Gustav Sandgren, Erik Asklund lan Josef Kjellgren, piyambakipun ngarang Fem unga, ingkang ngenalaken modernisme Swèdhen. Puisinipun nggabungaken sesawangan katresnan babagan alam ingkang inggil kanthi pangraos humanisme ingkang saéstu. Kasuksesanipun minangka novelis dhateng kaliyan otobiografinipun Nässlorna blomma nalika taun 1935 babagan prakawis awrat ingkang dipunadhepi satunggaling laré jaler wonten ing pedalaman, ingkang wiwit paluncuranipun sampun dipunterjemahaken wonten ing 30 basa.

Antawis taun 1929-1940 piyambakipun palakrama kaliyan penulis Moa Martinson. Harry ingkang sensitif pikantuk kritik wonten ing bebungah Nobel taun 1970-an ingkang awrat dipunilangaken. Piyambakipun lajeng bunuh dhiri kanthi lading (peso) wonten ing Griya Sakit Karolinska, Stockholm nalika taun 1978.

Péngetan 100 taun miyosipun dipunpéngeti wonten ing sadaya tlatah ing Swèdhen nalika taun 2004.

Bibliografi

Cathetan suku

Pranala njaba 
 Harry Martinson 
 A translators look at Flowering Nettles  Swedish book review
 Harry Martinson's Photo & Gravesite

Lair 1904
Pati 1978
Pamenang Bebungah Nobel babagan sastra
Penulis Swèdhen
Homograf (basa Yunani: ὁμός, homós, "padha" lan γράφω, gráphō, "tulis") ya iku tembung kang padhaejaané déning tembung liyané, minangka bedha ana ing lafal pangucapan lan makna kandhutan. Sajeroningbasa Indonésia, tuldha homograf ya iku  "teras" kang ngandut makna inti kayu utawa pérangan omah lan  "apel", kang duwé arti woh

Uga delengen 
 Polisemi
 Homonim
 Homofon

Linguistik
Ortografi
Lomografi ya iku fotografi analog kang gunakake kodhak mirunggan kang diarani kodhak Lomo. Tembung LOMO saka  Leningradskoye Optiko-Mechanichesckoye Obyedinenie (Gabungan Mekanis Optik Leningrad). Jeneng iku saka pabrik lensa kang ana ana ing St. Petersburg, Ruslan. Pabrik iku mroduksi lensa kanggo piranti keséhatan kaya ta lensa mikroskop, piranti senjata lan lensa kodhak. Ing Ostenrik, pabrik iku dadi inspirasi kanggo merek dagang produk-produk babagan fotografi. Merek dagang iku jenenge Lomographische AG. Kodhak lomografi isih gunakake filem gulung saéngga diarani fotografi analog. Wong-wong kang seneng lan jukut foto nganggo kodhak lomo diarani lomografer.

Jinising Kodhak Lomografi
Lomographic ActionSampler
Lomographic Colorsplash Camera
Lomographic Fisheye Camera
Lomographic Frogeye Underwater
Lomographic Oktomat
Lomographic Pop 9
RAW ya iku salah sawijining acara gulat ingkang tayang ing tivi. RAW iku uga padha kaliyan Smack Down, uga sawijining acara ingkang didamel kaliyan World Wrestling Entertaintment. Iki uga salah sawijing program gulat ing tivi kanggo hiburan. Adégan-adégan gulak ingkang kawaruh iku namung kanggo hiburan. Ulah raga iku uga diprèdikat tayangan tiyang diwasa lan pinisepuh.
Ing nagari Amérikah Sarékat, kaping pisan RAW iku tayng ing tivi nalika taun 1993. Ing nagari Indonesia, acara tivi gulat ingkang didamel karo World Wrestling Entertaintment kaya ta Smack Down lan RAW iku tayang miwiti taun 2006. Nanging déning wonten masalah kanggo rating tivi lan aksi kékérasan ing Indonesia amarga tayangan iku, ijin siarane banjur dicabut.

Sajarah saka RAW 
RAW iku kapisan tayang ing labuh 11 Januari taun 1993. Nalika iku namung tayang 1 jam ing stasiun tivi USA Network. Tampilan kapisan iku nguguhake Yokozuna lawan tanding karo Koko B. Ware. Iki uga dadi episode ingkang The Undertaker main kapisan ing RAW, ora Smack Down, tarung karo Max Moon. Nalika ing ngandhape gendéra World Wrestling Federation, gulat iki taksih murni ulah raga, ora ana adègan-adègan ingkang ngemot unsur drama. Nanging banjur ganti asma ing World Wrestling Entertaintment, kathah adègan ingkang sakburine layar, ora namung ing ring gulat.

Catethan Suku

Pranala njaba 
[Web Kantor|http://www.wwe.com/shows/raw]
WWE Rawdidamel USANetwork.com

Gulat Gaya Bebas
Amérikah Sarékat
Hiburan
Wonten ing sèri manga lan anime Naruto, , ingkang gelaripun , inggih punika pendiri Konohagakure, satunggal désa fiktif panggènanipun  para ninja. Hashirama minangka kakangipun Tobirama Senju, Hokage (ninja terkuat) kakalih ing Konohagakure, lan ugi minangka simbah saking Tsunade (Hokage kelima Konohagakure) lan Nawaki.

Dipuncariyosaken bilih Hashirama dipunurmati minangka ninja ingkang paling dipunwedèni ing kala mangsanipun. Piyambakipun dipunurmati sanget malah ugi kaliyan sainganipun piyambak, Madara Uchiha, paring pakurmatan dhateng kakiyatanipun. Namung satunggal tiyang ingkang saged ngadepi piyambakipun, lan namung satunggal klan ingkang saged ngadepi klannipun, inggih punika Madara Uchiha lan klan Uchiha.

Latar belakang 

Wonten ing awalipun Hashirama minangka pangarsa saking klan Senju. Dangunipun wonten ing mangsa paprangan kapisan, klan Senju dipunurmati minangka satunggal saking kalih klan ingkang paling kiyat ing donya, nyaingi klan Uchiha. Amargi punika, klan Senju asring gelut kaliyan klan Uchiha lan Hashirama piyambak asring nglawan Madara Uchiha kanthi pribadi. Amargi kesel amargi paprangan, Hashirama lan klannipun ngajak Klan Uchiha kanggé ngajokaken damai kemawon. Sasampunipun sekuthu kaliyan klan Uchiha, kakalih kelompok punika madegaken Konohagakure ingkang mekar lan ngrembaka dados salah satunggal saking lima nagara shinobi ingkang paling ageng.

Salajengipun, Madara ninggalaken Konoha sasampunipun mendhet netranipun adhinipun piyambak. Konflik punika ndamel tarungipun ing antawisipun Hashirama lan Madara ing Lembah Akhir. Tarung punika dipunmenangaken déning Hashirama. kanggé ngenang tetarungan punika, dipunmadegaken patung Hashirama lan Madara wonten ing Lembah Akhir. akalih patung punika madeg ngapit air terjun kanthi adhep-adhepan.

Kepripun malih ugi mangsa perang taksih kalajengaken, lan sinambi menggalih masa depan Konoha, Hashirama lan adhinipun, Tobirama Senju, nglatih Hiruzen Sarutobi, Hokage Konoha ing masa depan.

Karakter Naruto
Uzumaki Naruto inggih punika nama salah satunggaling tokoh fiksi saking sérial anime lan manga Naruto. Piyambakipun minangka tokoh baku wonten serial punika. Piyambakipun dipungambaraken minangka bocah arikma pirang lan nétranipun biru. Wonten ing pipinipun wonten kados garis ingkang memper kumis gadahipun karakter Doraemon wonten ing manga Doraemon. Piyambakipun asring katingal nganggé jaket lan clana dawa awarni jingga. Wonten ing bathukipun wonten iket awarni biru kanthi lambang désa panggènan piyambakipun lair.

Miturut cariyosipun, Naruto inggih punika salah satunggal ninja saking désa Konoha (Konohagakure), satunggal fiktif ingkang sinengker ing antawisipun godong godongan ing alas. Wiwit alit piyambakipun dipuntilar kaliyan kakalih tiyang sepuhipun, saéngga piyambakipun boten naté ngraosaken pripun raosipun kasih saying tiyang sepuh marang putranipun. Kanthi panjurung saking kanca-kancanipun lan ugi dwijanipun, Naruto dados pemudha ingkang grapyak, optimis, lan kendel. Masashi Kishimoto, pengarang serial manga punika, dipunsitir saking wawancara ingkang énggal saking Shonen Jump Amérika, ngandharaken bilih pagesanganipun kados Naruto nalika piyambakipun seumuran kaliyan Naruto.

10 Oktober, dinten lairipun Naruto, inggih punika Hari Ulah raga dan Keséhatan ("Taiiku no hi") ing Jepang (papan anggènipun karakter punika dipundamel), dinten prei ingkang kebak kanthi aktivitas ulah raga lan fisik ingkang cocog kanggé anak ingkang hiperaktif. Nanging, dinten punika dipunpindah ing dinten Senin kaping kalih ing wulan Oktober ing taun 1999.

Arti nama 
Ukara naruto saged dipunartosaken "Badai Guntur", lan naruto ugi saged dipunartosaken potongan stik kamaboko kanthi wujud pusaran air ing tengah ingkang limrahipun wonten ing mi ramen (makanan favorit naruto). Tiyang Jepang limrahipun nyebut punika minangka cekakan saking iklan (@).

Nama "Uzumaki" inggih punika "pusaran" utawi "spiral" prasaja (渦巻), kamangka "Uzumaki" punika artosipun pusaran utawi spiral tigang dhimènsi, kados pusaran banyu utawi pusat pusaran. Lambang désa Konoha dipungambaraken kanthi anak panah ingkang dipunsambungaken nganggé satunggal spiral, segel wonten ing padharanipun inggih punika spiral, simbol ing sisih wingkingipun jaket ingkang asring dipunagem inggih spiral, salah satunggal seranganipun ingkang nama Rasengan, ingkang artosipun "Putaran Spiral". "Uzumaki" ugi saged dipunmangertosi "pusaran banyu", ingkang ngrujuk dhateng Pusaran Banyu Naruto (鳴門の渦潮) ingkang wonten ing kutha Naruto.

Cathetan suku 

Anime
Sakura Haruno inggih punika salah satunggaling tokoh fiksi saking séri manga & anime Naruto.  Piyambakipun inggih punika salah satunggaling ninja wanita ingkang nggabung wonten ing Tim 7 kaliyan Naruto Uzumaki lan Sasuke Uchiha sangandhapipun bimbingan  Kakashi Hatake. Piyambakipun ugi salah satunggaling ninja medis wonten sangandhapipun bimbingan Tsunade.

Latar belakang 

Sakura Haruno inggih punika salah satunggal kunoichi (ninja wanita) ingkang kagabung wonten ing  Tim 7 sesarengan kaliyan Naruto Uzumaki lan Sasuke Uchiha wonten ing sangandhapipun bimbingan Kakashi Hatake. Piyambakipun tresna sanget kaliyan Sasuke saéngga piyambakipun remen sanget nalikanipun mangertosi bilih piyambakipun lan Sasuke kagabung wonten ing Tim 7, nanging piyambakipun boten remen bilih Naruto ingkang lumebet wonten tim wau. Amargi piyambakipun boten pati remen kaliyan Naruto ingkang malah remen kaliyan piyambakipun. Nalikanipun Sasuke késah ninggalaken Konoha, Sakura wiwit ngupadi supados saged dados ninja ingkang ampuh. Piyambakipun meguru dhumateng Tsunade lan pungkasanipun saged dados salah satunggaling ninja medis ingkang andal.

Karakteristik 

Sakura inggih punika salah satunggal tiyang èstri ingkang ayu lan becik ugi. Nanging amargi raos suka dhumateng sasuke punika, sipat ingkang awon milai katingal. Wonten ing Tim 7, piyambakipun mesthi asring ngiyataken Sasuke lan ngèlèk-èlèk dhateng Naruto, amargi piyambakipun boten remen kaliyan Naruto, nanging Naruto tresna dhumateng piyambakipun. Nanging kairing lumampahing wekdal, Sakura wiwit ngertos pangraosipun Naruto.

Sakura punika pinter sanget lan saged ngendalekaken cakranipun kanthi sampurna. Kamangka  purwakanipun lemah,  pungkasanipun piyambakipun saged dados langkung kiyat. Amargi piyambakipun meguru ninjutsu lan ngèlmu medis dhateng Tsunade. Kanthi sangu kakalih kawegigan punika, Sakura saged tarung kanthi langkung fleksibel lan ugi efisien. Wonten ing serial Naruto Shippuden, Sakura katingal langkung lerem lan saged ngendalekaken pangraosipun.

Sakura gadah satunggal rival, Ino Yamanaka. Kakalihipun tanding kanggé ngangsalaken Sasuke. Rumiyinipun titiyang kalih punika kekancan caket, anamung nalikanipun Sakura mangertosi bilih Ino ugi remen kaliyan Sasuke, Sakura milih kanggé boten kekancan malih kaliyan Ino. Bab punika dipunlakoni amargi kanggé ngindari gerah ing manah lan sasar-susur. Wonten ing serial Naruto Shippuden, titiyang kalih punika kekancan malih.

Karakter Naruto
Ninja fiksi
Joseph Brodsky miyos minangka Iosif Aleksandrovich Brodskiy (basa Ruslan: Ио́сиф Алекса́ндрович Бро́дский). Brodsky inggih punika salah satunggaling penyair Uni Soviet-Amérika Sarékat, pamenang Penghargaan Nobel babagan Sastra nalika taun 1987, lan Poet Laureate of the United States nalika taun 1991-1992.

Brodsky miyos wonten ing Leningrad, sapunika St. Petersburg saking kulawarga juru photo Yahudi taun 1940. Nalika wiwitan jaman alitipun, piyambakipun lolos saking Pengepungan Leningrad. Nalika yuswanipun 15 taun, sabibaripun tingkat 8, Brodsky ninggalaken sekolah. Brodsky makarya wonten ing kathah papan, kados ta griya sakit, griya séda, pabrik, ruangan ketel kapal, lan èkspèdhisi géologi.

Brodsky sinau piyambak babagan basa Inggris lan basa Polen, gadhah minat babagan filsafat klasik, agama, mitologi, puisi Inggris lan Amérika Sarékat lan wiwit nyerat puisi nalika taun 1958. Piyambakipun gadhah gelar wonten ing kawruh budaya. Pungkasan piyambakipun ngakoni bilig piyambakipun mbekta buku saking pundi kémawon piyambakipun manggihaken, kalebet ugi ingkang wonten ing tong sampah. Brodsky eném kasurung lan dipunpangaruhi penyair Anna Akhmatova ingkang nyebaraken sapérangan sajakipun "memikat".

Nalika taun 1963, piyambakipun dipuntuntut kanthi tudhuhan parasitisme sosial déning pamaréntah Uni Soviet. Kutipan misuwur saking cathetan pangadilanipun (dipunslundhupaken dhateng donya Barat):

Hakim: "Sinten ingkang mutusaken Panjenengan satunggaling penyair? Sinten ingkang ngurutaken Panjenengan minangka penyair? Punapa Panjenengan sampun sinau puisi wonten ing satunggaling institusi? Punapa Panjenengan sampun siyap ngandhepi kuliah wonten ing perguruan tinggi ing pundi Panjenengan dipunajari nyerat puisi?"

Brodsky: "Kula kinten puisi (geguritan) asalipun boten saking pendidikan." 
Hakim: "Lajeng saking pundi asalipun?" 
Brodsky: "Kula kinten asalipun saking Gusti."

Saking parasitismenipun, Brodsky dipunhukum kerja paksa 5 taun wonten ing "pembuangan dalam" lan pikantuk tugas 18 wulan wonten ing kawasan Archangelsk. Paukuman punika dipunkirangi wonten ing taun 1965 sasampunipun para sastrawan Soviet ingkang misuwur sami nindakaken protes.

Nalika pungkasanipun masa Perbaikan Khrushchev rikala taun 1960-an, namung 4 puisinipun ingkang dipunterbitaken wonten ing Uni Soviet. Sapérangan ageng karyanipun namung medal wonten ing Barat. Nalika tanggal 4 Juni 1972, Brodsky dipunasingaken lan dados warga nagara Amérika Sarékat nalika taun 1977.

Piyambakipun pikantuk kasuksesan wonten ing karieripun minangka penyair kanthi basa Inggris.

Brodsky Tilar donya amargi serangan jantung wonten ing kutha New York City nalika taun 1996 lan dipunsarékaken wonten ing pasaréan Isola ing San Michele, Venezia, Italia.

Karya 
 Puisi (basa Inggris)
 A Part of Speech (1977) 
 To Urania (1984) 
 So Forth (1996) 
 Collected Poems in English (2000) 
 Nativity Poems (2001)
 Esai (basa Inggris)
 Less Than One (1986) 
 Watermark (1992) 
 On Grief and Reason (1996)
 Drama (basa Inggris)
 Marbles (1986)

Cathetan suku

Lair 1940
Pati 1996
Pamenang Bebungah Nobel babagan sastra
Penulis Amérika Sarékat
Tokoh Uni Sovyèt
Ruslan-Amérika
Yahudi-Amérika
Pestisida utawa pembasmi hama yaiku bahan kang minangka ngendhalèkaké, nulak, narik kawigatèn, utawa mbasmi organisme pengganggu. Tembung pestidida asalé saka pest (
"hama") kang diwènèhi tembung -cide ("pembasmi"). Sasarané manéka warna, kaya ta gegremet, tikus, gulma, manuk, mamalia, iwak, utawa mikroba kang dianggep ngganggu. Padatan pestisida asipat racun, saéngga ing padinan pestisida asring diarani racun.

Jinis

Miturut sasarané 

Miturut sasarané (organisme penggangguné), pestisida diklompokaké dadi sawatara jinis, yaiku:
 Insektisida, kanggo ngendhalèkaké gegremet
 Fungisida, kanggo ngendhalèkaké lelara tetuwuhan amarga jamur.
 Herbisida, kanggo ngendhalèkaké gulma
 Akarisida, kanggo ngendhalèkaké akarina (tungau utawa mites utawa tuma)
 Molukisida, kanggo ngendhalèkaké hama saka bangsané bekicot (molusca)
 Rodentisida, kanggo ngendhalèkaké tikus
 Namatisida, kanggo ngendhalèkaké nematoda
 Bakterisida, kanggo ngendhalèkaké lelara tetuwuhan amarga baktèri
 Algasida, kanggo ngendhalèkaké ganggang (algae)
 Pilkisida, kanggo ngendhalèkaké iwak gabus
 Avisida, kanggo ngracuni manuk perusak kasil pertanian
 Repelen, pestisida kang ora asipat matèni, mung nudung hama
 Atraktan, minangka narik kawigatèn gegremet
 ZPT, minangka ngatur pertumbuhan tetuwuhan kang bisa macu pertumbuhan
 Plant Activator, minangka ngrangsang tuwuhé kekebalan tetuwuhan, saéngga tahan lelara tartamtu.

Miturut sipaté 

Miturut sipat, pestisida diklompokaké dadi telung jinis, yaiku:
 Wujud padhet
 Wujud cair
 Wujud keluk (aerosol)
 Wujud gas (fumigan)

Miturut cara kerja 

 Racun kontak, bisa matèni sasaran yèn ngenani kulit sasarané
 Racun perut, bisa matèni sasaran yèn pestisida kepangan sasarané
 Fumigan, yaiku senyawa kimia kang bisa matèni sasaran liwat saluran ambegan
 Racun sistemik, yaiku pestisida kang didisep tetuwuhan, nanging ora nggawé tuna tetuwuhan. Gegremet kang mangan tuwuhan iku bisa mati ing bates wektu tartamtu.

Miturut struktur kimia 

 Organoklorin
 Organofosfat
 Carbamat
 Piretroid

Pengendalian pestisida 

Pestisida kang minangka ngundhakaké kasil pertanian bisa nyebar lan nregeti panggonan liya. Yèn iki kadadèn, pestisida bisa ngracuni iwak lan ngrusak ékologi lingkungan. Pestisida bisa uga ngracuni makluk urip. Konsentrasi pestisida ing makluk urip bisa matikel-tikel amarga manéka warna kagiyatan.

Mula, panggunaan pestisida prelu dikendhalèkaké kanggo ngindari masalah keracunan utawa prekara kang ora dikarepaké. Nggunakaké pestisida kudu ngetutaké pituduh kang bener. Sawayara prekawis kang kudu digatèkaké nalika nggunakaké pestisida, yaiku:
 Mangertèni janis hama utawa lelara tuwuhan kang arep dibasmi.
 Mangertèni kaluwihan lan kekurangan saben pestisida kang dipilih.
 Ngetutaké aturan nggunakaké pestisida kang dipilih lan mesthèkaké yèn panggunaan pestisida mau ora nggawé rugi lingkungan ing saubengé.

Cathetan suku 

Tetanèn
Direktorat Jenderal Perencanaan Pertahanan ingkang asring dipuncekak Ditjen Renhan inggih punika unit eselon I ingkang mapan wonten ing sak ngandhaping Kamentrian Pertahanan. Direktorat Jenderal Perencanaan Pertahanan gadhah tugas kanggé ngrumusaken saha nindakaken kawicaksanan lan standardisasi teknis ing babagan perencanaan Pertahanan Nagara..
Déné fungsi saking Direktorat Jenderal Perencanaan Pertahanan inggih kados makaten:
 Nyamektakaken rumusan kawicaksanan departemen ing babagan perencanaan pertahanan;
 Nyusun standar, norma, pedoman, kriteria lan prosedur ing babagan perencanaan pertahanan;
 Nindakaken kawicaksanan ing babagan perencanaan pembangunan, perencanaan program dan anggaran, pelaksanaan anggaran lan pengendalian program lan anggaran pertahanan;
 Paring bimbingan, supervisi teknis, perizinan lan evaluasi ing babagan perencanaan pertahanan;
 Administrasi lan manajemen Ditjen

Visi lan Misi

Visi 
Mujudaken pertahanan nagara ingkang tangguh.

Misi 
Njagi kedaulatan lan keutuhan wewengkon NKRI saha kaslametan bangsa

Struktur Organisasi 
Direktorat Jenderal Perencanaan Pertahanan kapérang dados:
 Sekretariat Direktorat Jenderal;
 Pérangan Program dan Lapangan
 Sub pérangan Program Kerja dan Anggaran
 Sub pérangan Organisasi dan Ketatalaksanaan; lan
 Sub pérangan Evaluasi Laporan Program dan Anggaran.
 Pérangan Umum
 Sub pérangan kepegawaian
 Sub pérangan Rumah Tangga
 Sub pérangan Tata Usaha
 Pérangan Data dan Informasi
 Sub pérangan Pengolahan Data;
 Sub pérangan Penyajian Informasi; dan
 Sub pérangan Pemeliharaan Jaringan.
 Direktorat Perencanaan Pembangunan Pertahanan;
Tugasipun inggih punika kanggé nyamekakaken rumusan saha nindakaken kawicaksanan lan standardisasi teknis, paring bimbingan teknis saha evaluasi ing babagan ngrencanakaken program lan anggaran pertahanan
 Sub pérangan Tata Usaha
 Direktorat Perencanaan program dan Anggaran;
Tugasipun inggih punika kanggé nyamekakaken rumusan saha nindakaken kawicaksanan lan standardisasi teknis, paring bimbingan teknis saha evaluasi ing babagan ngrencanakaken pembangunan pertahanan
 Direktorat Administrasi Pelaksanaan Anggaran;
Tugasipun inggih punika kanggé nyamekakaken rumusan saha nindakaken kawicaksanan lan standardisasi teknis, paring bimbingan teknis saha evaluasi ing babagan administrasi lampahing anggaran
 Direktorat Pengendalian Program dan Anggaran;
Tugasipun inggih punika kanggé nyamekakaken rumusan saha nindakaken kawicaksanan lan standardisasi teknis, paring bimbingan teknis saha evaluasi ing babagan nindakaken program lan anggaran pertahanan

Cathetan suku 

Kementerian Pertahanan Indonesia
Thanatos (Basa Yunani: Θάνατος) inggih punika déwa kematian wonten ing mitologi Yunani. Thanatos punika ingkang mbeta mati kanthi tenang lan tentrem, kuwalikan kaliyan sedherekipun Ker minangka ingkang mbeta Dia membawa mati kanthi cara ingkang rumaos gerah sanget . Thanatos punika putra Niks lan Erebos ugi gadhah sedhèrek kembar anama Hipnos. Sedhèrèk sanèsipun inggih punika Geras (déwa masa tuwa), Oizis (déwa penderitaan), Moros (déwa ajal), Apate (dewi apus krama), Momos (déwa ejekan), Eris (dewi perselisihan), Nemesis (dewi pembalasan) lan Kharon . Thanatos asring dipungambaraken minangka priyantun ingkang gadhah swiwi.

Lelampahan Thanatos 
Thanatos punika kalebet takdir ingkang boten saged ical kanggé manungsa, nanging piyambakipun naté kalah déning Herakles. Ing sawijining dinten, Thanatos dipunkintun supados mendhet nyawa Alkestis, ingkang nawekaken gesangipun minangka gantosing gesang garwanipun Alketis inggih punika Raja Admetos saking Firai. Herakles punika tamu ing dalemipun Admetos kala punika, kanggé paring piwales awit saking saénipun Admetos saéngga Herakles nglawan Thanatos kanggé nyawanipun Alketis. Nalika Thanatos dugi saking donya bawah kanggé mbeta Alketis, Herakles medal lajeng ngalahaken sang déwa kematian. Alkestis kondur dhateng garwanipun déné Thanatos lumayu saking buruanipun. Herakles tarung malih kaliyan Thanatos ing donya bawah nalika nembé nglampahi tugas ingkang kaping kalih welas. Thanatos kalah malih, nanging Herakles lajeng paring pangapunten marang Thanatos awit saking panyuwunipun Persefone.

Thanatos dipunwastani minangka sosok ingkang boten gadhah welas asih lan boten pandang bulu, sengit lan dipunsengiti déning para manungsa ugi para déwa. Nanging kadang kala Thanatos saged kapusan, lan Raja Sisifos saking Korintus naté nglampahi. Kala punika sampun dugi ing wekdalipun Sisifos séda, nanging Sisifos ngapusi Thanatos dumugi Thanatos boten saged menapa-napa. Punika damel boten wonten manungsa ingkang saged mati. Pungkasan Ares, déwa perang rumaos stres nalika ing medan tempur amargi boten wonten ingkang mati saking pihak kekalih ingkang nembé tempur. Ares lajeng damel Thanatos bébas lan maringaken ingkang nyulik Thanatos marang para déwa, nanging Sisifos saged lepat saking séda ingkang kaping kalih kanthi cara damel Persefone yakin supados ngonduraken balik marang garwanipun. Nanging sadèrèngipun, Sisifos lajeng dipuncekel malih lan dipunukum salawasé ing Tartaros.

Cathetan suku

Pranala njawi 
 Timeless Myths: Thanatos
 Theoi: Thanatus
 Ancient History: Thanatos
 Myth Encyclopedia; Thanatos

Déwa kematian
Mitologi Yunani
Déwa donya bawah
Déwa-Dewi Yunani